Begrond begin waar ŉ familie ná ŉ plaasaanval van hul oupa afskeid neem. Dit dwing die kleinseun, Kleinfaan Venter, om terug te keer na die plaas. Op die plaas moet die karakter sy woede oor die moord, misdaad, korrupsie en verval van die land verwerk. Hy is wanhopig oor sy toekoms in Suid-Afrika, maar antwoorde op sy vrae kom uit ŉ onverwagte oord – die verlede en die verhaal van sy grootouma Katryn.
Die verhaal van hoop wat oor sewe geslagte strek – van die Afrikaner se val en opstaan – speel af tussen die tente van die Heilbron-konsentrasiekamp, in die plaashuis op die Vrystaatse vlaktes, in die krygsgevangenekamp in Ceylon en rondom die ou stinkhouttafel op die plaas Staan Op!
Volgens hom is elke Afrikaner in Afrika geplant en in Christus begrond. “As jy dit eers besef, is daar hoop en dan kan jy tot aksie oorgaan.”